

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

13 Μαρτίου, 2023

 **Δελτίο Τύπου 5**

 **Οδική τροχαία σύγκρουση**

 Σε κρίσιμη κατάσταση νοσηλεύεται 34χρονος, ο οποίος τραυματίστηκε χθες σε οδική σύγκρουση στη Λευκωσία.

 Συγκεκριμένα, γύρω στις 3.30μ.μ. χθες, ενώ 61χρονος οδηγούσε το αυτοκίνητο του στον αυτοκινητόδρομο Λεμεσού – Λευκωσίας στην έξοδο προς Στρόβολο, κάτω από συνθήκες που διερευνώνται, παρέσυρε και τραυμάτισε τον 34χρονο, ο οποίος βρισκόταν πεζός στον δρόμο.

 Ο 34χρονος μεταφέρθηκε με ασθενοφόρο στο Γενικό Νοσοκομείο Λευκωσίας, όπου διαπιστώθηκε ότι υπέστη κατάγματα σε διάφορα μέρη του σώματος του. Η κατάσταση της υγείας του κρίνεται από τους θεράποντες ιατρούς ως κρίσιμη.

 Οι εξετάσεις συνεχίζονται από την Τροχαία Λευκωσίας.

 Κλάδος Επικοινωνίας